ANC hoop SAL se probleme 'gou verby' | Netwerk24
ANC hoop SAL se probleme 'gou verby'
Deur Bonolo Selebano 15 November 2019 20:36
Te midde van groeiende kommer oor die toekoms van die Suid-Afrikaanse Lugdiens (SAL), hoop die ANC dat die probleme gou uitgestryk kan word, sê Pule Mabe, 'n woordvoerder van die ANC.
"Ons hoop die betrokkenes kan om 'n tafel gaan sit en blywende oplossings kry," sê Mabe.
Pravin Gordhan, die minister van finansies, het glo Vrydag gesê die regering het 'n streng benadering tot die mislukkende SAL.
Hy het op 'n konferensie in New York gesê "as moeilike besluite geneem moet word, sal ons dit neem". Hy het ook gewaarsku hoe langer die vakbonde vassteek, hoe groter raak die gevaar vir die voortbestaan van die SAL.
Richard Mantu, Gordhan se woordvoerder, was nie beskikbaar vir kommentaar nie.
Die AMC se alliansievennote, die SAKP en Cosatu, is nie oortuig van die poging om vennote uit die private sektor te soek vir dié sukkelende staatsbeheerde onderneming nie.
Cosatu meen private beleggers kan genooi word om aandele te koop, maar sulke beleggers mag nie meer as 49% van die SAL besit nie, volgens Size Pamla, die verbond se woordvoerder.
Die SAKP het in 'n verklaring gesê dit lyk of die nasionale lugdiens die staking meer nodig het as die werkers en het 'n beroep gedoen op die bestuur om openlik te wees oor die koste en hoe dit die lewensvatbaarheid van die lugdiens raak.